**รายงานการประชุมสภาองค์การบริหารส่วนตำบลนาโพธิ์**

**สมัยวิสามัญที่ ๑ ครั้งที่ ๑/๒๕๖๖ ประจำปี พ.ศ. ๒๕๖๖**

**วันที่ ๒๑ เดือน มีนาคม พ.ศ. ๒๕๖๖ เวลา ๐๙.๓๐ น.**

**ณ ห้องประชุมองค์การบริหารส่วนตำบลนาโพธิ์**

**................................................**

**ผู้มาประชุม** จำนวน ๒๑ คน

 **ลำดับที่ ชื่อ – สกุล ตำแหน่ง ลายมือชื่อ**

1. นายสีวร ผิวละมัย ประธานสภา สีวร ผิวละมัย
2. นายสายัน ไสยมะนน รองประธานสภา สายัน ไสยมะนน
3. นางเนตรดาว รัดสีวอ เลขานุการสภา เนตรดาว รัดสีวอ
4. นางลินทอง สิงห์มี ส.อบต. ม.๑ ลินทอง สิงห์มี
5. นายทองสุข จำปาทอง ส.อบต. ม.๓ ทองสุข จำปาทอง
6. นางชุติกาญจน์ จันทร์สุราษฎร์ ส.อบต. ม.๕ ชุติกาญจน์ จันทร์สุราษฎร์
7. นายเงิน สินธุบัว ส.อบต. ม.๖ เงิน สินธุบัว
8. นายทวิโรจน์ อ่อนนุ่ม ส.อบต. ม.๗ ทวิโรจน์ อ่อนนุ่ม
9. นางคำปอน ศรีสมัย ส.อบต. ม.๘ คำปอน ศรีสมัย
10. นางนรินทร์พร จันทร์ศรีชา ส.อบต. ม.๙ นรินทร์พร จันทร์ศรีชา
11. นายทรงศักดิ์ โลเชียงสาย ส.อบต. ม.๑๐ ทรงศักดิ์ โลเชียงสาย
12. นายกฤษฎา ปรีนาถา ส.อบต. ม.๑๑ กฤษฎา ปรีนาถา
13. นายวันชัย สาสิม ส.อบต. ม.๑๒ วันชัย สาสิม
14. นายคำไพร ห้วยสี ส.อบต. ม.๑๓ คำไพร ห้วยสี
15. นายอ้อยทิพย์ สายหยุด ส.อบต. ม.๑๔ อ้อยทิพย์ สายหยุด
16. นายสมยศ ธรรมการุณย์ ส.อบต. ม.๑๕ สมยศ ธรรมการุณย์
17. นายทวีเดช วิชัยศร ส.อบต. ม.๑๗ ทวีเดช วิชัยศร
18. นายบัณฑิต กันพล ส.อบต. ม.๑๘ บัณฑิต กันพล
19. นายลำปาง กาหลง ส.อบต. ม.๑๙ ลำปาง กาหลง
20. นายทองเพ็ชร ทิพย์รมย์ ส.อบต. ม.๒๐ ทองเพ็ชร ทิพย์รมย์
21. นายอิสระ สีพล ส.อบต. ม.๒๑ อิสระ สีพล

**ผู้เข้าร่วมประชุม**

**ลำดับที่ ชื่อ – สกุล ตำแหน่ง ลายมือชื่อ**

1. นายเรืองฤทธิ์ จันทร์ศรี นายก อบต.นาโพธิ์ เรืองฤทธิ์ จันทร์ศรี
2. นายประสาน มาตรเมือง รองนายก อบต.นาโพธิ์ ประสาน มาตรเมือง
3. นายสำเริง พระศรี รองนายก อบต.นาโพธิ์ สำเริง พระศรี
4. นายสังคม รัตน์รองใต้ เลขานายก อบต.นาโพธิ์ สังคม รัตน์รองใต้
5. นายสิทธิพงษ์ งามแสง นักจัดการงานทั่วไป สิทธิพงษ์ งามแสง
6. นายสราวุฒ แสงปัดสา ผู้ช่วยช่างไฟฟ้า สราวุฒิ แสงปัดสา
7. นางบัวลอง วังทอง ลูกจ้างรายเดือน บัวลอง วังทอง

ก่อนระเบียบ...

-๒-

**ก่อนระเบียบวาระการประชุม**

เลขาสภา อบต.นาโพธิ์ ขออนุญาตชี้แจงรายละเอียดเพิ่มเติมในระเบียบวาระการประชุมสภาสมัยวิสามัญที่ ๑ ครั้งที่ ๑/๒๕๖๖ ระเบียบวาระที่ ๔ เรื่องเสนอเพื่อพิจารณา ขอเพิ่มเติมต่อจากข้อ ๔.๒ เป็น ข้อ ๔.๓ เรื่องขอแก้ไขเปลี่ยนแปลงคำชี้แจงงบประมาณ บ้านคูชัย

หมู่ที่ ๒๑ และข้อ ๔.๔ เรื่องขอแก้ไขเปลี่ยนแปลงคำชี้แจงงบประมาณ บ้านคูชัย หมู่ที่ ๓ ลำดับต่อไปขอเรียนเชิญท่านประธานสภาองค์การบริหารส่วนตำบลนาโพธิ์ จุดธูปเทียนบูชาพระรัตนตรัย และขอเรียนเชิญท่านทวีเดช วิชัยศร กล่าวนำบทสวดมนต์ในครั้งนี้ ขอเรียนเชิญค่ะ ลำดับต่อไปขอเรียนเชิญท่านประธานสภาได้กล่าวดำเนินการในระเบียบวาระที่ ๑ ต่อไป ขอเรียนเชิญค่ะ

**เริ่มประชุมเวลา ๐๙.๓๐ น.**

**ระเบียบวาระที่ ๑ เรื่องประธานแจ้งให้ทราบ**

ประธานสภา เมื่อที่ประชุมพร้อมผมขอเปิดการประชุม เรียนท่านนายก ท่านรองนายก

อบต.นาโพธิ์ เลขานายก ท่านผอ.กองช่าง ท่านปลัด อบต. และท่านสมาชิกผู้ทรงเกียรติทุกท่าน วันนี้เป็นการประชุมสภาสมัยวิสามัญที่ ๑ ครั้งที่ ๑/๒๕๖๖ วันที่ ๒๑ มีนาคม ๒๕๖๖ ผมจะขอชี้แจงเรื่องการขาด – ลา ในการเข้าร่วมประชุมและการเข้าร่วมกิจกรรมต่างๆ ตามที่ได้ตกลงกันไว้ อยากให้ทุกท่านได้ทำตามกฎระเบียบที่ได้กำหนดไว้ร่วมกันด้วยครับ และวันนี้ผู้เข้าร่วมประชุมได้มาครบทุกท่านครับ

**ระเบียบวาระที่ ๒ เรื่องรับรองรายงานการประชุมครั้งที่แล้ว**

ประธานสภา มีท่านใดจะแก้ไขถ้อยคำเพิ่มเติมอีกหรือไม่ครับ เชิญครับ ถ้าไม่มีผมจะขอมติที่

อบต.นาโพธิ์ ประชุมรับรองรายงานการประชุมครั้งที่แล้ว โปรดยกมือครับ

**มติที่ประชุม** รับรองรายงานการประชุม

**ระเบียบวาระที่ ๓ เรื่องเสนอเพื่อทราบ**

* ไม่มี

**ระเบียบวาระที่ ๔ เรื่องเสนอเพื่อพิจารณา**

ประธานสภาฯ ***๔.๑ เรื่องขอความเห็นชอบร่างแผนพัฒนาท้องถิ่นที่เปลี่ยนแปลง ครั้งที่ ๑/๒๕๖๖***

 **หมู่ที่ ๑๒ (รายละเอียดตามเอกสารแนบท้าย)**

ในระเบียบวาระนี้ นายก อบต.นาโพธิ์ ได้เสนอขอความเห็นชอบร่างแผนพัฒนาท้องถิ่น (พ.ศ.2566-2570) เปลี่ยนแปลง ครั้งที่ 1/2566 เพื่อให้สภาองค์การบริหารส่วนตำบลพิจารณา

 ขอให้เลขานุการสภาฯ ได้ชี้แจงเกี่ยวกับระเบียบข้อกฎหมายที่เกี่ยวข้อง

เลขานุการสภาฯ ระเบียบกระทรวงมหาดไทยว่าด้วยการจัดทำแผนพัฒนาท้องถิ่นขององค์กรปกครองส่วนท้องถิ่น พ.ศ.2548 และแก้ไขเพิ่มเติมถึงฉบับที่ 3 พ.ศ.2561 หมวด 4 การแก้ไขเพิ่มเติมหรือการเปลี่ยนแปลงแผนพัฒนา

ข้อ 22/1…

-๓-

 ข้อ 22/1 เพื่อประโยชน์ของประชาชน การเปลี่ยนแปลงแผนพัฒนาท้องถิ่นให้เป็นอำนาจของคณะกรรมการพัฒนาท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เปลี่ยนแปลงให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ.2537 ด้วย

 เมื่อแผนพัฒนาท้องถิ่นตามวรรคหนึ่งได้รับความเห็นชอบแล้ว ให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้

ประธานสภาฯ ขอเชิญท่านนายก อบต.นำเสนอร่างแผนพัฒนาท้องถิ่น(พ.ศ.2566-2570) เปลี่ยนแปลง ครั้งที่ 1/2566

นายก อบตฯ ขอเสนอร่างแผนพัฒนาท้องถิ่น(พ.ศ.2566-2570) เปลี่ยนแปลง ครั้งที่ 1/2566 ต่อที่ประชุมสภาองค์การบริหารส่วนตำบลนาโพธิ์ เพื่อพิจารณาให้ความเห็นชอบ โดยมีรายละเอียดดังต่อไปนี้

 ตามที่ประชุมสภาองค์การบริหารส่วนตำบลนาโพธิ์ ได้ให้ความเห็นชอบแผนพัฒนาท้องถิ่น(พ.ศ.2566-2570) ในการประชุมสภาสมัยวิสามัญที่ 1/2556 เมื่อวันที่ 27 กรกฎาคม 2565 และนายกองค์การบริหารส่วนตำบลนาโพธิ์ ได้ประกาศใช้แผนพัฒนาท้องถิ่น(พ.ศ.2566-2570) เมื่อวันที่ 27 กรกฎาคม 2565 ไปแล้วนั้น

 องค์การบริหารส่วนตำบลนาโพธิ์ ได้มีหนังสือที่ มค 75701/ว 100 ลงวันที่ 20 กุมภาพันธ์ 2566 เรื่อง ขอส่งร่างแผนพัฒนาท้องถิ่น(พ.ศ.2566-2570) เปลี่ยนแปลง ครั้งที่ 1/2566

 ดังนั้น เพื่อปฏิบัติให้เป็นไปตามระเบียบฯ และแก้ไขปัญหาความเดือดร้อนของประชาชนเป็นไปอย่างมีประสิทธิภาพ และพัฒนาท้องถิ่นให้มีความเข้มแข็ง สามารถตอบสนองความต้องการของประชาชนได้อย่างทั่วถึง อีกทั้งแผนพัฒนาท้องถิ่น ยังใช้เป็นกรอบและแนวทางในการพิจารณาจัดสรรงบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม ให้ประกอบการพิจารราให้ความเห็นชอบ ร่างแผนพัฒนาท้องถิ่น(พ.ศ.2566-2570) เปลี่ยนแปลง ครั้งที่ 1/2566 ขององค์การบริหารส่วนตำบลนาโพธิ์ โดยมีรายละเอียดดังนี้

**ข้อความเดิม (จากแผนพัฒนาท้องถิ่น พ.ศ.๒๕๖๖-๒๕๗๐)หน้าที่ ๗๔ ลำดับที่ ๒๗๒** โครงการก่อสร้างถนนคอนกรีตเสริมเหล็ก เส้นศาลากลางบ้านไปทางทิศตะวันออก ม.๑๒ วัตถุประสงค์ เพื่อให้ราษฎรมีการคมนาคมที่สะดวก เป้าหมายผลผลิตของโครงการ กว้าง ๔ ม. ยาว ๓๐๐ ม. หนา ๐.๑๕ ม.งบประมาณ พ.ศ.๒๕๖๖-๒๕๗๐ (๒๔๐,๐๐๐ บาท ) ตัวชี้วัด ผู้ได้รับประโยชน์ ผลที่คาดว่าจะได้รับ ราษฎรได้รับความสะดวกรวดเร็วในการคมนาคม หน่วยงานที่รับผิดชอบ กองช่าง

เปลี่ยนแปลง...

-4-

**เปลี่ยนแปลงเป็น**

โครงการถนนลาดยาง บ้านพัฒนา ม.๑๒ วัตถุประสงค์ เพื่อให้ราษฎรมีการคมนาคมที่สะดวก เป้าหมายผลผลิตของโครงการ กว้าง ๔ ม.ยาว ๕๐๐ ม. หนา๐.๐๔ ม.งบประมาณ พ.ศ.๒๕๖๖-๒๕๗๐ (๒๔๐,๐๐๐ บาท) ตัวชี้วัด ผู้ได้รับประโยชน์ผลที่คาดว่าจะได้รับราษฎรได้รับความสะดวกรวดเร็วในการคมนาคม หน่วยงานที่รับผิดชอบกองช่าง

 รายละเอียดให้เลขาสภาองค์การบริหารส่วนตำบลเป็นผู้ชี้แจงรายละเอียดเพิ่มเติมครับ

เลขานุการสภาฯ เรียนท่านประธานสภาฯ ท่านคณะผู้บริหาร ท่านสมาชิกสภา อบต.ผู้ทรงเกียรติทุกท่าน สำหรับระเบียบวาระการประชุมที่ ๔ เรื่องเสนอเพื่อพิจารณา ข้อ ๔.๑ เรื่องขอความเห็นชอบร่างแผนพัฒนาท้องถิ่น(พ.ศ.2566-2570) เปลี่ยนแปลง ครั้งที่ ๑/๒๕๖๖ หมู่ที่ ๑๒ เดิมเป็นโครงการก่อสร้างถนนคอนกรีตเสริมเหล็ก เส้นศาลากลางบ้านไปทางทิศตะวันออก หมู่ที่ ๑๒ เปลี่ยนแปลงเป็น โครงการถนนลาดยาง บ้านพัฒนา หมู่ที่ ๑๒ ซึ่งมีงบประมาณ ๒๔๐,๐๐๐ บาท เนื่องจากโครงการถนนลาดยางของหมู่ที่ ๑๒ ที่ขอเปลี่ยนแปลงไม่ได้อยู่ในแผนพัฒนาท้องถิ่น (พ.ศ.๕๖๖๖-๒๕๗๐) ซึ่งโครงการดังกล่าวได้ผ่านการเห็นชอบให้เปลี่ยนแปลงจากคณะกรรมการพัฒนาท้องถิ่นเรียบร้อยแล้ว

ประธานสภาฯ มีท่านใดจะอภิปรายเพิ่มเติมหรือไม่ครับ เชิญครับ

นายวันชัย สาสิม เรียนท่านประธานสภา ท่านคณะผู้บริหาร ท่านสมาชิกผู้ทรงเกียรติทุกท่าน กระผมนายวันชัย สาสิม ส.อบต. ม.๑๒ ในการประชุมประชาคมแผนพัฒนา ท้องถิ่น ของบ้านพัฒนา หมู่ที่ ๑๒ ปีงบประมาณ ๒๕๖๖ – ๒๕๗๐ โครงการที่พี่น้องได้เลือกลำดับที่ ๑ โครงการก่อสร้างถนนคอนกรีตเสริมเหล็ก คสล. หลังจากนั้น เพื่อเป็นการแก้ไขปัญหาความเดือดร้อนอย่างเร่งด่วนให้กับพี่น้องประชาชนและ ทางผอ.กองช่างได้ออกสำรวจพื้นที่อีกครั้ง ปรากฏว่าสภาพแวดล้อมถนนเส้นนี้ไม่เหมาะสมจะทำโครงการถนนคอนกรีตเสริมเหล็ก สมควรทำถนนลาดยาง เพื่อให้พี่น้องได้รับประโยชน์สูงสุด จึงเป็นที่มาของการขอเปลี่ยนแปลงโครงการในวันนี้ กระผมหวังว่าท่านสมาชิกทุกท่านจะให้การเห็นชอบในการเปลี่ยนแปลงโครงการในวันนี้ ครับ

ประธานสภาฯ มีท่านใดจะอภิปรายเพิ่มเติมอีกหรือไม่ครับ ถ้าไม่มี ผมจะขอมติที่ประชุมสมาชิกท่านใดเห็นชอบให้เปลี่ยนแปลงโครงการโปรดยกมือครับ

**มติที่ประชุม** เห็นชอบ ๒๐ เสียง

 ไม่เห็นชอบ - เสียง

 งดออกเสียง ๑ เสียง

ประธานสภาฯ **๔.๒ เรื่องการขออนุมัติโอนงบประมาณ และแก้ไขเปลี่ยนแปลงคำชี้แจงงบประมาณรายจ่ายประจำปี พ.ศ.๒๕๖๖**

ขอให้เลขานุการ...

-5-

ขอให้เลขานุการสภาฯ ได้ชี้แจงเกี่ยวกับระเบียบข้อกฎหมายที่เกี่ยวข้อง

เลขานุการสภาฯ ตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ.2563 หมวด 4 การโอนและการแก้ไขเปลี่ยนแปลงงบประมาณ

 ข้อ 29 การแก้ไขเปลี่ยนแปลงคำชี้แจงงบประมาณรายจ่ายในงบลงทุน ที่ทำให้ลักษณะ ปริมาณ คุณภาพ หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น

ประธานสภา **๔.๒.๑** ต่อไปเป็นการพิจาณาโครงการหมู่ที่ ๑ ครับ

 **กองช่าง**

 ข้อความเดิม โครงการซ่อมแซมถนนลาดยางภายในหมู่บ้าน บ้านนาโพธิ์ หมู่ที่ ๑ งบประมาณตั้งไว้ ๒๕๐,๐๐๐ บาท เพื่อจ่ายเป็นค่าซ่อมแซมถนนลาดยาง โดยการลาดยางแบบแอดฟัลท์ติกคอนกรีตทับถนนเดิมไปทางทิศตะวันตก (หน้าโรงเรียนบ้านนาโพธิ์) พร้อมลาดยางเชื่อมทาง ขนาดผิวจราจรกว้าง ๖ เมตร ยาว ๑๐๙ เมตร หนา ๐.๐๔ เมตร หรือพื้นที่ซ่อมแซมไม่น้อยกว่า ๖๕๔ ตารางเมตร (รายละเอียดตามแบบ- อบต.นาโพธิ์)

 **แก้ไขเปลี่ยนแปลงเป็น** โครงการซ่อมแซมถนนลาดยางภายในหมู่บ้าน บ้านนาโพธิ์ หมู่ที่ ๑ งบประมาณตั้งไว้ ๒๕๐,๐๐๐ บาท เพื่อจ่ายเป็นค่าซ่อมแซมถนนลาดยางโดยการลาดยางแบบแอสฟัลท์ติกคอนกรีตทับถนนเดิมไปทางทิศตะวันตก (หน้าโรงเรียน-บ้านนาโพธิ์ ) พร้อมลาดยางเชื่อมทาง ขนาดผิวจราจรกว้าง ๕ เมตร ยาว ๑๓๑ เมตร หนา ๐.๐๔ เมตร หรือพื้นที่ซ่อมแซมไม่น้อยกว่า ๖๕๕ ตารางเมตร(รายละเอียดตามแบบ อบต.นาโพธิ์) มีท่านใดจะอภิปรายเพิ่มเติมอีกหรือไม่ครับ ถ้าไม่มีผมขอมติที่ประชุมสมาชิกท่านใดเห็นชอบให้แก้ไขเปลี่ยนแปลงคำชี้แจงงบประมาณ โปรดยกมือครับ

**มติที่ประชุม** เห็นชอบ ๒๐ เสียง

 ไม่เห็นชอบ - เสียง

 งดออกเสียง ๑ เสียง

ประธานสภาฯ **๔.๒.๓ เรื่องขอโอนงบประมาณและแก้ไขเปลี่ยนแปลงคำชี้แจงงบประมาณ บ้านคูชัย หมู่ที่ ๒๑** **ขอโอนงบประมาณและแก้ไขเปลี่ยนแปลงคำชี้แจงงบประมาณจากเดิม เป็นโครงการก่อสร้างถนนคอนกรีตเสริมเหล็ก บ้านคูชัย หมู่ที่ ๒๑ จากแยก คสล.เดิมไปทางทิศตะวันตก ขนาดผิวจราจร กว้าง ๒.๕๐ เมตร ยาว ๕๘ เมตร หนา ๐.๑๕ เมตร หรือพื้นที่ก่อสร้างไม่น้อยกว่า ๑๔๕ ตารางเมตร ลงท่อ คสล. ขนาด ๐.๓๐ เมตร มอก.ชั้น ๓ จำนวน ๔ ท่อน จำนวนเงิน ๑๐๑,๔๐๐ บาท ขอเชิญ นายอิสระ สีพล ชี้แจงรายละเอียดเพิ่มเติมครับ**

นายอิสระ สีพล เรียนท่านประธานสภา ท่านนายก ท่านรอง ท่านเลขา ท่านสมาชิกผู้ทรงเกียรติทุกท่าน กระผมนายอิสระ สีพล ส.อบต. ม.๒๑ ขอโอนงบประมาณและแก้ไขเปลี่ยนแปลงคำชี้แจงงบประมาณจากเดิม เป็นโครงการก่อสร้างถนนคอนกรีตเสริมเหล็ก บ้านคูชัย หมู่ที่ ๒๑ จากแยก คสล.เดิมไปทางทิศตะวันตก ขนาดผิวจราจร กว้าง ๒.๕๐ เมตร ยาว ๕๘ เมตร หนา ๐.๑๕ เมตร หรือพื้นที่ก่อสร้างไม่น้อยกว่า ๑๔๕ ตารางเมตร ลงท่อ คสล. ขนาด ๐.๓๐ เมตร มอก.ชั้น ๓ จำนวน ๔ ท่อน จำนวนเงิน ๑๐๑,๔๐๐ บาท

เปลี่ยนแปลงเป็น...

-6-

**ขอโอนและแก้ไขเปลี่ยนแปลงเป็น** โครงการก่อสร้างถนนคอนกรีตเสริมเหล็กเชื่อมระหว่างบ้านโนนถาวร

หมู่ที่ ๑๔ ไปบ้านคูชัย หมู่ที่ ๒๑ ขนาดกว้าง ๓ เมตร ยาว ๕๓ เมตร หนา ๐.๑๕ เมตร

ประธานสภาฯ ตามที่นายอิสระ สีพล ส.อบต. หมู่ที่ ๒๑ ชี้แจงรายละเอียดมานั้น มีท่านใดจะอภิปรายเพิ่มเติมอีกหรือไม่ครับ ถ้าไม่มีผมขอมติที่ประชุมสมาชิกท่านใดเห็นชอบให้โอนงบประมาณและแก้ไขเปลี่ยนแปลงคำชี้แจงงบประมาณ โปรดยกมือครับ

**มติที่ประชุม** เห็นชอบ ๒๐ เสียง

 ไม่เห็นชอบ - เสียง

 งดออกเสียง ๑ เสียง

ประธานสภาฯ **๔.๒.๔ เรื่องขอโอนงบประมาณและแก้ไขเปลี่ยนแปลงคำชี้แจงงบประมาณ บ้านคูชัย หมู่ที่ ๓** ขอแก้ไขเปลี่ยนแปลงคำชี้แจงงบประมาณจากกเดิมเป็นโครงการก่อสร้างร่องระบายน้ำจากแยกคอนกรีตเสริมเหล็กไปทางทิศใต้ ซอยบ้านพ่อสุพต มูลจันทา ยาว ๓๐๐ เมตร งบประมาณ ๒๓๐,๐๐๐ บาท

 **ขอโอนและแก้ไขเปลี่ยนแปลงเป็น**  ๑. โครงการก่อสร้างถนนคอนกรีตเสริมเหล็กจาก คสล. เดิมไปทางทิศตะวันตก ซอยบ้านพ่อบุญชวน สายหยุด กว้าง ๓ เมตร ยาว ๓๕ เมตร หนา ๐.๑๕ เมตร

 ๒. โครงการลงหินคลุกเส้นหลังพบพระจากนานายวิชิต โทแก้ว ไปทางทิศตะวันตก (รายละเอียดตามแบบ อบต.นาโพธิ์)

ขอเรียนเชิญนายทองสุข จำปาทอง ส.อบต. หมู่ที่ ๓ ชี้แจงรายละเอียด เพิ่มเติมครับ

นายทองสุข จำปาทอง เรียนท่านประธานสภา ท่านนายก ท่านรอง ท่านเลขา ท่านสมาชิกผู้ทรงเกียรติทุกท่าน ผมนายทองสุข จำปาทอง ส.อบต. หมู่ที่ ๓ ขอแก้ไขเปลี่ยนแปลงคำชี้แจงงบประมาณจากกเดิมเป็นโครงการก่อสร้างร่องระบายน้ำจากแยกคอนกรีตเสริมเหล็กไปทางทิศใต้ ซอยบ้านพ่อสุพต มูลจันทา ยาว ๓๐๐ เมตร งบประมาณ ๒๓๐,๐๐๐ บาท

 **ขอโอนและแก้ไขเปลี่ยนแปลงเป็น**  ๑. โครงการก่อสร้างถนนคอนกรีตเสริมเหล็กจาก คสล. เดิมไปทางทิศตะวันตก ซอยบ้านพ่อบุญชวน สายหยุด กว้าง ๓ เมตร ยาว ๓๕ เมตร หนา ๐.๑๕ เมตร

 ๒. โครงการลงหินคลุกเส้นหลังพบพระจากนานายวิชิต โทแก้ว ไปทางทิศตะวันตก (รายละเอียดตามแบบ อบต.นาโพธิ์)

ประธานสภาฯ ตามที่นายทองสุข จำปาทอง ส.อบต. หมู่ที่ ๓ ได้ชี้แจงรายละเอียดต่อที่ประชุมมีท่านใดจะอภิปรายเพิ่มเติมอีกหรือไม่ ถ้าไม่มี ผมจะขอมติที่ประชุมสมาชิกท่านใดเห็นชอบให้โอนงบประมาณและแก้ไขเปลี่ยนแปลงคำชี้แจงงบประมาณ โปรดยกมือ ครับ

**มติที่ประชุม** เห็นชอบ ๒๐ เสียง

 ไม่เห็นชอบ - เสียง

 งดออกเสียง ๑ เสียง

 ๗

**ระเบียบวาระที่ ๕ เรื่องอื่น ๆ**

ประธานสภาฯ สำหรับระเบียบวาระนี้ ผมจะขออภิปรายเพิ่มเติมเรื่อง หนังสือรับรองการหักภาษี ณ ที่จ่าย ซึ่งทุกท่านน่าจะได้รับหนังสือทุกท่านแล้ว เมื่อได้รับหนังสือแล้วขอให้ทุกท่านนำเอกสารไป

ยื่นได้ที่ อำเภอกุดรัง ก่อนสิ้นเดือนมีนาคมนี้นะครับ ต่อไปมีท่านใดจะอภิปรายเพิ่มเติมอีกหรือไม่ครับ เชิญครับ

นางอ้อยทิพย์ สายหยุด เรียนท่านประธานสภา ท่านคณะผู้บริหาร ท่านสมาชิกทุกท่าน ดิฉัน นางอ้อยทิพย์ สายหยุด ส.อบต. หมู่ที่ ๑๔ ดิฉันได้รับการร้องเรียนจากพี่น้องเรื่องโรงงานฟาร์มหมู ทางบ้านโนนถาวร ว่าตอนนี้ส่งกลิ่นเหม็นรบกวนพี่น้องเป็นอย่างมาก ในช่วงแรกๆ จะมีการดูแลดีค่ะ แต่ตอนนี้ไม่มีการแก้ไขอะไรเลย ส่งกลิ่นเหม็น ฝากให้ทางคณะผู้บริหารช่วยพิจารณาแก้ไขดูแลด้วยค่ะ

ประธานสภาฯ มีท่านใดจะอภิปรายเพิ่มเติมอีกหรือไม่ครับ เชิญครับ

นายทวีเดช วิชัยศร เรียนท่านประธานสภา ท่านคณะผู้บริหาร ท่านสมาชิกทุกท่าน ผมนายทวีเดช วิชัยศร ส.อบต. หมู่ที่ ๑๗ อยากเรียนถามเรื่องโครงการที่เคยได้ส่งเอกสารเข้ามาแล้วนั้นอยากให้เร่งดำเนินการให้ก่อนครับ เพราะพี่น้องได้รับความเดือดร้อนมากครับ อยากให้เน้นเส้นทางที่พี่น้องใช้ที่สำคัญก่อนครับ ฝากให้ทางผู้บริหารพิจารณาด้วยครับ

ประธานสภาฯ มีท่านใดจะอภิปรายเพิ่มเติมอีกหรือไม่ครับ ต่อไปขอเรียนเชิญท่านนายกองค์การบริหารส่วนตำบลนาโพธิ์ชี้แจงรายระเอียดเพิ่มเติมครับ

นายก อบต.นาโพธิ์ เรียนท่านประธานสภา ท่านรอง ท่านเลขา ท่านสมาชิกผู้ทรงเกียรติทุกท่าน ในการประชุมในวันนี้จะเป็นการขอเปลี่ยนแปลงโครงการของ บ้านพัฒนา หมู่ที่ ๑๒ บ้านคูชัย หมู่ที่ ๓ บ้านคูชัย หมู่ที่ ๒๑ และบ้านนาโพธิ์ หมู่ที่ ๑ ในส่วนของบ้านโนนถาวร หมู่ที่ ๑๔ เรื่องโรงงานฟาร์มหมู ที่ส่งกลิ่นเหม็นน่ารำคาญ รบกวนพี่น้องประชาชนนั้น ทางคณะผู้บริหารก็จะออกไปตรวจสอบให้ครับ ส่วนเรื่องของนายทวีเดช วิชัยศร ส.อบต. หมู่ที่ ๑๗ ที่ได้เรียนถามมานั้น เรายังไม่ได้ประชุมอนุมัติโครงการจากสภา เนื่องจากว่าทางกองคลัง ยังไม่ได้จัดการเรื่องงบประมาณรายจ่ายประจำปีได้แล้วเสร็จครับ คาดว่าจะได้มีการจ่ายขาดเงินสะสมช่วงเดือนเมษายนครับ ส่วนเรื่องการเสนอโครงการเพิ่มเติมในแผนพัฒนาท้องถิ่น พ.ศ.2566-2570 ไม่ทราบว่าทุกท่านได้ส่งครบทุกหมู่บ้านหรือยังครับ ในส่วนของเงินสะสมคาดว่าจะมีประมาณ ๒,๐๐๐,๐๐๐ บาท ในส่วนของเงินทุนสำรองคาดว่าน่าจะมีประมาณ ๙,๐๐๐,๐๐๐ บาท อาจจะมีการประชุมอีกครั้งต้องดูก่อนครับ ในช่วงเดือนเมษายนนี้ จะเป็นงานวันสงกรานต์รดน้ำดำหัวผู้สูงอายุ และจะมีการไปศึกษาดูงานอีกอาจจะเป็นช่วงปลายเดือนเมษายนนี้ครับ ในช่วงเดือนพฤษภาคมก็จะเป็นการเลือกตั้งสมาชิกสภาผู้แทนราษฎร และในส่วนของเรื่องงบประมาณงานวันสงกรานต์บางท่านอาจจะมองว่าเยอะ บางท่านอาจจะมอง ว่าน้อย อยากให้ท่านสมาชิกทุกท่านได้มีส่วนร่วมในการจัดกิจกรรมในงานต่างๆ และขอให้มีการจัดตั้งคณะกรรมการร่วมจำนวน ๕ ท่านด้วยครับ ผมขอนำเรียนเท่านี้ก่อนครับ

ต่อไป...

-8-

ประธานสภาฯ ต่อไปขอให้ท่านสมาชิกได้คัดเลือกคณะกรรมการร่วมดำเนินงานกับพนักงาน-ส่วนตำบล จำนวน ๕ ท่าน ขอให้มีผู้เสนอและผู้รับรองด้วยครับ

นายทวีเดช วิชัยศร ผมขอเสนอ นางอ้อยทิพย์ สายหยุด ส.อบต. ม.๑๔ ครับ

**ผู้รับรอง** ๑. นายกฤษดา ปรีนาถา ส.อบต. ม.๑๑

 ๒. นางลินทอง สิงห์มี ส.อบต. ม.๑

นายกฤษดา ปรีนาถา ผมขอเสนอ นายวันชัย สาสิม ส.อบต. ม.๑๒ ครับ

**ผู้รับรอง** ๑.นายทองสุข จำปาทอง ส.อบต. ม.๓

 ๒.นายทรงศักดิ์ โลเชียงสาย ส.อบต. ม.๑๐

นายวันชัย สาสิม ผมขอเสนอ นางนรินทร์ วงษ์ประจันทร์ ส.อบต. ม.๙ ครับ

 **ผู้รับรอง** ๑.นายกฤษดา ปรีนาถา ส.อบต. ม.๑๑

 ๒.นางลินทอง สิงห์มี ส.อบต. ม.๑

นายทองเพ็ชร ทิพย์รมย์ ผมขอเสนอ นางเนตรดาว รัดสีวอ ส.อบต. ม.๔ ครับ

 **ผู้รับรอง** ๑.นายลำปาง กาหลง ส.อบต. ม.๑๙

 ๒.นางนรินทร์พร วงษ์ประจันทร์ ส.อบต. ม.๙

นายวันชัย สาสิม ผมขอเสนอนายสีวร ผิวละมัย ประธานสภาอบต.นาโพธิ์ ครับ

 **ผู้รับรอง** ๑.นายกฤษดา ปรีนาถา ส.อบต. ม.๑๑

 ๒.นางลินทอง สิงห์มี ส.อบต. ม.๑

ประธานสภาฯ สำหรับการคัดเลือกคณะกรรมการร่วมทำงานกับเจ้าหน้าที่ อบต.นาโพธิ์นั้น มีจำนวน ๕ ท่าน ดังนี้ครับ

1. นายสีวร ผิวละมัย ประธานสภาองค์การบริหารส่วนตำบลนาโพธิ์
2. นางเนตรดาว รัดสีวอ ส.อบต.ม.๔
3. นางนรินทร์พร วงษ์ประจันทร์ ส.อบต.ม.๙
4. นายวันชัย สาสิม ส.อบต.ม.๑๒
5. นางอ้อยทิพย์ สายหยุด ส.อบต.ม.๑๔

มีท่านใดจะอภิปรายเพิ่มเติมอีกหรือไม่ครับ เชิญครับ

นายทวีเดช วิชัยศร เรียนท่านประธานสภา ท่านคณะผู้บริหาร ท่านสมาชิกผู้ทรงเกียรติทุกท่าน ผมขอเสนอว่าให้เราจัดสรรงบประมาณที่มีอยู่จัดสรรในเรื่องของชำร่วยให้กับผู้สูงอายุอย่างเหมาะสมที่สุดครับ

นายวันชัย สาสิม เรียนท่านประธานสภา ท่านคณะผู้บริหาร ท่านสมาชิกผู้ทรงเกียรติทุกท่าน ตามที่ทางคณะผู้บริหารได้เสนอให้ท่านสมาชิกร่วมเป็นคณะกรรมการร่วมดำเนินงาน ในงานวันสงกรานต์รดน้ำดำหัวผู้สูงอายุนั้นกระผมเห็นด้วยครับ ในส่วนของบ้านพัฒนาหมู่ที่ ๑๒ ขอให้ทางคณะผู้บริหารได้พิจารณาเรื่องของไฟฟ้าส่องสว่างให้กับพี่น้องด้วยครับ จำนวน 2 จุด ดังนี้

 ๑.จุดตรงข้ามวัด ตรงต้นโพธิ์

 ๒.จุดตรงหน้าโรงเรียน นพส. จำนวน ๓ จุดครับ

 ซึ่งเป็นจุดที่มืดและอันตรายถ้าเป็นไปได้ก็ขอให้ท่านพิจารณาด้วยครับ

นายบัณฑิต...

-9-

นายบัณฑิต กันพล เรียนท่านประธานสภา ท่านคณะผู้บริหาร ท่านสมาชิกผู้ทรงเกียรติทุกท่าน ผมนายบัณฑิต กันพล ส.อบต.ม.๑๘ ผมเห็นด้วยกับท่านนายกองค์การบริหารส่วนตำบลนาโพธิ์ที่จะนำงบประมาณที่มีมาจัดสรรของชำร่วยให้กับผู้สูงอายุอย่างเหมาะสมที่สุดครับ ในส่วนของพนักงานจะเห็นด้วยหรือไม่นั้น กระผมก็อยากให้มีความเป็นอันหนึ่งอันเดียวกันในการทำงานร่วมกันครับ

นายเงิน สินธุ์บัว เรียนท่านประธานสภา ท่านคณะผู้บริหาร ท่านสมาชิกผู้ทรงเกียรติทุกท่าน ผมนายเงิน สินธุบัว ส.อบต.ม.๖ ผมเห็นด้วยกับท่านบัณฑิต กันพล อย่างในงานวันเด็กที่ผ่านมานั้น ผมมองว่าสิ่งที่นำไปมอบให้กับเด็กๆ นั้นยังไม่ทั่วถึงเท่าที่ควรทำให้เกิดปัญหาตามมาได้ครับ

นางอ้อยทิพย์ สายหยุด เรียนท่านประธานสภา ท่านคณะผู้บริหาร ท่านสมาชิกผู้ทรงเกียรติทุกท่าน ดิฉันนางอ้อยทิพย์ สายหยุด ส.อบต.ม.๑๔ ดิฉันอยากให้มีการตัดชุดเพื่อให้มีความสวยงามและพร้อมเพรียงกันในการมาร่วมประชุมกันแต่ละครั้ง ค่ะ

นายทวิโรจน์ อ่อนนุ่ม เรียนท่านประธานสภา ท่านคณะผู้บริหาร ท่านสมาชิกผู้ทรงเกียรติทุกท่าน ผมนายทวิโรจน์ อ่อนนุ่ม ส.อบต.ม.๗ ผมอยากเสนอเรื่องตลาดกลางหนองแหน อยากให้มีการจัดงานตลาดสินค้าของพี่น้องเป็นเหมือนงานตลาดประจำปีของ อบต.นาโพธิ์ เพื่อจะได้กระตุ้นเศรษฐกิจของพี่น้องบ้านเราครับ

ประธานสภาฯ กระผมขอชี้แจงเรื่องงานรดน้ำดำหัวผู้สูงอายุ ที่จะจัดขึ้นนั้น แต่ละหมู่บ้านจะต้องเรียนเชิญตัวแทนผู้สูงอายุมาร่วมกิจกรรมบ้านละ ๑๐ คนครับ อยากให้ทุกท่านได้มีส่วนร่วมในการแสดงความคิดเห็นร่วมกันครับ ต่อไปเชิญท่านเลขานายก ได้กล่าวชี้แจงเพิ่มเติมครับ

เลขานุการนายกฯ เรียนท่านประธานสภา ท่านนายก ท่านรอง ท่านสมาชิกทุกท่านครับ กระผมขอชี้แจงเรื่องความเดือดร้อนของพี่น้องในการจัดทำแผนพัฒนาท้องถิ่น พ.ศ.2566-2570 มีบางหมู่บ้านที่ยังไม่ส่ง ขอให้รีบนำส่งเอกสารนะครับ เมื่อส่งมาแล้วจะได้ให้งานยุทธศาสตร์และงบประมาณได้ตรวจสอบรายละเอียด เมื่อตรวจสอบแล้วจะนำส่งทางกองช่าง ให้ตรวจสอบและออกสำรวจพื้นที่อีกครับ ในการทำงานจะมีหลายขั้นตอน เมื่อตรวจสอบเสร็จแล้วจะมีการคำนวณว่าจะใช้งบประมาณเท่าไหร่ และงานยุทธศาสตร์และงบประมาณจัดทำร่างแผนพัฒนาท้องถิ่น พ.ศ.2566-2570 เพิ่มเติมซึ่งจะมีการประชุมของคณะกรรมการสนับสนุนการจัดทำแผนพัฒนาท้องถิ่น และคณะกรรมการพัฒนาท้องถิ่น ประชุมสัดส่วนประชาคม หากขั้นตอนดังกล่าวข้างต้นไม่มีปัญหาหรือไม่มีการเปลี่ยนแปลง จะนำร่างแผนพัฒนาฯ เสนอที่ประชุมสภา อบต.เพื่อให้สภา อบต.พิจารณาให้ความเห็นร่างแผนพัฒนาท้องถิ่น นายก อบต.ประกาศใช้แผนฯ ท่านต้องรีบดำเนินการทางคณะผู้บริหารจะเร่งดำเนินการให้ด้วยครับ

ประธานสภาฯ มีท่านใดจะอภิปรายเพิ่มเติมอีกหรือไม่ครับ ต่อไปเชิญท่านนายกองค์การบริหารส่วนตำบลนาโพธิ์ ชี้แจงเพิ่มเติมครับ

นายก อบต. ...

-10-

นายกอบต.นาโพธิ์ เรียนท่านประธานสภา ท่านรองนายก อบต. ท่านเลขานุการนายก อบต.ฯ ท่านสมาชิกผู้ทรงเกียรติทุกท่านครับ ในส่วนของท่านวันชัย สาสิม ส.อบต. ม.๑๒ เรื่องไฟฟ้าส่องสว่างจะออกสำรวจให้ครับ ต่อไปเรื่องของท่านทวิโรจน์ อ่อนนุ่ม ส.อบต. ม.๗ เรื่องตลาดกลางหนองแหน เราดูแลมาตลอดครับและได้มอบหมายให้ท่าน รองสำเริง พระศรี เป็นผู้ดูแลมาตลอดครับ ขอนำเรียนเท่านี้ก่อนครับ

ประธานสภาฯ มีท่านใดจะอภิปรายเพิ่มเติมอีกหรือไม่ครับ เชิญครับ

นายวันชัย สาสิม เรียนท่านประธานสภา ท่านคณะผู้บริหาร ท่านสมาชิกผู้ทรงเกียรติทุกท่าน ในการติดตั้งไฟฟ้าส่องสว่างนั้นจะมีการติดตั้งเป็นแบบสายดับให้หรือไม่ครับ เพราะไม่อยากผลักภาระให้กับพี่น้องในการจ่ายค่าไฟฟ้าเองครับ

เลขานุการนายกฯ เรียนท่านประธานสภา ท่านนายก ท่านรอง ท่านสมาชิกทุกท่านครับ กระผมมองว่าอาจจะจัดหาเป็นแบบไฟฟ้าพลังงานแสงอาทิตย์ ให้พี่น้องได้ใช้ครับ

ประธานสภาฯ เป็นการดีเช่นกันครับที่จะมีไฟฟ้าแบบพลังงานแสงอาทิตย์ให้กับพี่น้องได้ใช้ครับ ต่อไปเชิญนายสราวุฒ แสงปัดสา ครับ

นายสราวุฒ แสงปัดสา เรียนท่านประธานสภา ท่านคณะผู้บริหาร ท่านสมาชิกทุกท่านครับ ในการ ขอใช้ไฟฟ้าแบบพลังงานแสงอาทิตย์ โซล่าเซลล์นั้น ข้อเสียอาจจะทำให้ไม่ได้ส่องสว่างตลอดทั้งคืนในช่วงดึกๆ ก็อาจจะทำให้แสงอ่อนลง ผมขอแนะเป็นแบบใช้ไฟฟ้าจะดีกว่าครับ

นายทวีเดช วิชัยศร เรียนท่านประธานสภา ท่านคณะผู้บริหาร ท่านสมาชิกทุกท่านครับ ผมขอเรียนถามเรื่องของน้ำประปา ของบ้านห้วยมะเขือ หมู่ที่ ๑๗ หลังจากที่ได้ทำแล้วนั้น ไม่สามารถใช้น้ำได้ น้ำไม่พอใช้ทำให้พี่น้องไม่มีน้ำใช้ครับจะแก้ไขอย่างไรดีครับ

นายกอบต.นาโพธิ์ เรียนท่านประธานสภา ท่านรองนายกฯ ท่านเลขานุการนายกฯ ท่านสมาชิกทุกท่านครับ เรื่องแผนงบประมาณประจำปี เรื่องน้ำใต้ดิน ซึ่งแหล่งน้ำที่มีอยู่มากที่สุดจะเป็นทางบ้านหนองแหน ตรงตลาดกลางหนองแหน เรื่องน้ำอาจจะเกิดจากการ วางระบบท่อน้ำทำให้เกิดปัญหา ทางผู้บริหารมีแนวความคิดว่าจะทำหอถัง เพื่อกักเก็บน้ำไว้บริการพี่น้องประชาชนของเราครับ ขออนุญาตนำเรียนเท่านี้ก่อนครับ

ประธานสภาฯ มีท่านใดจะอภิปรายเพิ่มเติมหรือไม่ครับ เชิญครับ

นายลำปาง กาหลง เรียนท่านประธานสภา ท่านคณะผู้บริหาร ท่านสมาชิกผู้ทรงเกียรติทุกท่าน กระผมนายลำปาง กาหลง ส.อบต. ม.๑๙ ผมเห็นด้วยกับนายสราวุฒิ แสงปัดสา เรื่องไฟฟ้าส่องสว่างถนนสาธารณะที่จะใช้เป็นแบบไฟฟ้าครับ

ประธานสภาฯ มีท่านใดจะอภิปรายเพิ่มเติมอีกหรือไม่ครับ ถ้าไม่มี ผมขอขอบคุณท่านนายก ท่านรอง ท่านเลขา ท่านสมาชิกทุกท่านที่เข้าร่วมประชุมในวันนี้ ผมขอปิดการประชุมครับ

**ปิดประชุมเวลา ๑๑.๐๐ น.**

(ลงชื่อ)...

-11-

 (ลงชื่อ) ผู้บันทึกรายงานการประชุม

 (นางเนตรดาว รัดสีวอ)

 เลขานุการสภาองค์การบริหารส่วนตำบลนาโพธิ์

 (ลงชื่อ) ผู้รับรองรายงานการประชุม

 (นายสีวร ผิวละมัย)

 ประธานสภาองค์การบริหารส่วนตำบลนาโพธิ์

**คณะกรรมการตรวจรายงานการประชุม**

(ลงชื่อ) ประธานกรรมการตรวจสอบรายงานการประชุม

(นายวันชัย สาสิม)

 สมาชิกสภา อบต.หมู่ที่ 12

(ลงชื่อ) กรรมการตรวจรายงานการประชุม

 (นายบัณฑิต กันพล)

 สมาชิกสภา อบต.หมู่ที่ 18

(ลงชื่อ) กรรมการและเลขาการตรวจรายงานการประชุม

 (นายทวีเดช วิชัยศร)

 สมาชิกสภา อบต.หมู่ที่ 17

**คณะกรรมการตรวจสอบรายงานการประชุมได้ตรวจรายงานการประชุมสภา**

**ถูกต้องเรียบร้อยแล้ว เมื่อวันที่ ๘ เดือน พฤษภาคม พ.ศ.๒๕๖๖**

ลงชื่อ ประธานกรรมการตรวจสอบรายงานการประชุม

 ( นายวันชัย สาสิม )

ลงชื่อ กรรมการตรวจสอบรายงานการประชุม

 ( นายบัณฑิต กันพล )

ลงชื่อ กรรมการและเลขานุการตรวจสอบรายงานการประชุม

 ( นายทวีเดช วิชัยศร )

 ที่ประชุมได้รับรองรายงานการประชุมสภาในการประชุมสภาสมัยสามัญที่

๒/ ๒๕๖๖ เมื่อ วันที่ ๑๑ พฤษภาคม พ.ศ.๒๕๖๖

 ลงชื่อ

 ( นายสีวร ผิวละมัย )

 ประธานสภาองค์การบริหารส่วนตำบลนาโพธิ์